《重九》
元代·鲁渊

白雁南飞天欲霜，萧萧风雨又重阳。
己知建德非吾土，还忆并州是故乡。
蓬鬓转添今日白，菊花犹似去年黄。
登高莫上龙山路，极目中原草木荒。

作者简介：元明间建德淳安人，字道源。励志为学。元顺帝至正十一年进士。授华亭丞，改浙江儒学提举，寻归隐岐山下。明初屡征不就，学者称岐山先生。有《春秋节传》、《策有枢要》。